ประกาศกรมการค้าต่างประเทศ เรื่อง แสดงผลและรายละเอียดคำวินิจฉัยชั้นที่สุดให้กำหนดมาตรการปกป้องจากการนำเข้าสินค้าบล็อกแก้วที่เพิ่มขึ้น พ.ศ. 2554
ประกาศกรมการค้าต่างประเทศ
ประกาศกรมการค้าต่างประเทศ
เรื่อง
แสดงผลและรายละเอียดคำวินิจฉัยชั้นที่สุดให้กำหนดมาตรการปกป้อง
จากการนำเข้าสินค้าบล็อกแก้วที่เพิ่มขึ้น
พ.ศ. ๒๕๕๔[๑]
 

ด้วยคณะกรรมการพิจารณามาตรการปกป้องได้มีคำวินิจฉัยชั้นที่สุด
เมื่อวันที่ ๒๙ กรกฎาคม พ.ศ. ๒๕๕๔ ว่า มีการนำเข้าสินค้าบล็อกแก้วที่เพิ่มขึ้นและก่อให้เกิดความเสียหายแก่อุตสาหกรรมภายใน
โดยเป็นความเสียหายโดยรวมที่ชัดแจ้งที่เกิดแก่อุตสาหกรรมภายใน ตามมาตรา ๓
แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้น พ.ศ. ๒๕๕๐
จึงให้เรียกเก็บอากรปกป้องสำหรับการนำเข้าสินค้าบล็อกแก้ว
ซึ่งมีลักษณะเป็นก้อนสี่เหลี่ยมใช้ตกแต่งอาคารสถานที่ภายใต้พิกัดอัตราศุลกากรประเภทที่
๗๐๑๖.๙๐๐๐
เพื่อเยียวยาความเสียหายที่เกิดขึ้นจากการนำเข้าสินค้าบล็อกแก้วที่เพิ่มขึ้นดังกล่าว

เพื่อให้เป็นไปตามความในข้อ ๑ ของกฎกระทรวง เรื่อง กำหนดหลักเกณฑ์ วิธีการ
และเงื่อนไขในการประกาศเผยแพร่ผลคำวินิจฉัยเกี่ยวกับการพิจารณามาตรการปกป้อง พ.ศ.
๒๕๕๓ ลงวันที่ ๙ เมษายน ๒๕๕๓
ซึ่งออกตามความในพระราชบัญญัติมาตรการปกป้องจากการนำเข้าสินค้าที่เพิ่มขึ้น พ.ศ.
๒๕๕๐ ที่กำหนดว่า เมื่อคณะกรรมการมีคำวินิจฉัยชั้นที่สุดให้ยุติการพิจารณามาตรการปกป้อง
ให้กำหนดมาตรการปกป้อง หรือให้ขยายเวลาการใช้มาตรการปกป้อง แล้วแต่กรณี ให้กรมการค้าต่างประเทศประกาศเผยแพร่ผลคำวินิจฉัย

กรมการค้าต่างประเทศจึงออกประกาศแสดงผลและรายละเอียดคำวินิจฉัยชั้นที่สุดให้กำหนดมาตรการปกป้องจากการนำเข้าสินค้าบล็อกแก้วที่เพิ่มขึ้นดังรายละเอียดปรากฏตามเอกสารแนบท้ายประกาศฉบับนี้


ประกาศ
ณ วันที่ ๒๔ สิงหาคม พ.ศ. ๒๕๕๔
มนัส สร้อยพลอย
อธิบดีกรมการค้าต่างประเทศ
[เอกสารแนบท้าย]

๑. เอกสารแนบท้ายประกาศกรมการค้าต่างประเทศ เรื่อง
แสดงผลและรายละเอียดคำวินิจฉัยชั้นที่สุดให้กำหนดมาตรการปกป้องจากการนำเข้าสินค้าบล็อกแก้วที่เพิ่มขึ้น
พ.ศ. ๒๕๕๔

(ดูข้อมูลจากภาพกฎหมาย)











ปริยานุช/ผู้จัดทำ
๒๗ กันยายน
๒๕๕๔

ปณตภร/ผู้ตรวจ
๑๒ ตุลาคม ๒๕๕๔

















































[๑] ราชกิจจานุเบกษา
เล่ม ๑๒๘/ตอนพิเศษ ๑๐๓ ง/หน้า ๔๒/๙ กันยายน ๒๕๕๔